એક બાજુ ફુગાવાનો આંક નીચો આવી રહ્યો છે તો બીજી બાજુ ચાલુ ફેડરલ રિઝર્વની બેઠકમાં વ્યાજદરની યથાવત્ સ્થિતિ જાળવી રાખી છે ત્યારે અસમંજસની સ્થિતિ વચ્ચે ઉદ્યોગજગતની માગના પગલે આરબીઆઇ આગામી એપ્રિલ મહિનાની શરૂઆતમાં મળનારી બેઠકમાં નીતિગત વ્યાજના દરમાં ઘટાડો કરી શકે છે, એટલું જ નહીં બજારની નજર જાન્યુઆરી-માર્ચ મહિનાના ત્રિમાસિક સમયગાળાનાં પરિણામ ઉપર પણ ટકેલી છે. આગામી સપ્તાહે ૨૪ માર્ચે હોળી છે, જ્યારે ૨૫ માર્ચે ગુડ ફ્રાઇડે છે. આમ, ગુરુવાર અને શુક્રવાર એમ બે દિવસની રજા છે. સળંગ બે દિવસની રજાના કારણે શેરબજારમાં વેકેશનનો માહોલ છે.